ġewwa Talinn fl-EstonJa u hemm kelli l-opportunità li mhux biss niltaqa' u niddiskuti diversi suġġetti sija mal-Ministru tal-Ġustizzja Rein Lang kif ukoll dak ta' l-Intern Marco Pomerants, imma wkoll li partijiet mill-pajjiż. L-Estonja għandha elementi kompletament differenti mill-pajjiżi Baltiċi l-oħra. Hemm spirtu differenti fl-arja, u dan minkejja li flimkien mal-Istati tal-Latvja u l-Litwanja għaddew minn ħafna għawġ li l-ħakma Komunista tathom. Il-pajjiż flok mexa 'l quddiem, f'dawk is-snin sab ruħu mixħut lura, traskurat u użat prinċipalment bħala parti mill-istrateġija militari tal-Unjoni Sovjetika, u l-politika espansjonista tagħhom. 2. F'dik iż-żjara kelli l-ħin nitkellem fit-tul ma' Rein Lang dwar il-proċess għad-dħul tal-munita ewro ġewwa pajjiżhom. F'dak il-mument kien jidher li hija massa kontra l-kurrent. Dan għax kontra dak li diversi Stati oħra kienu qed iqisu, l-Gvern Estoni ddeċieda li jkompli għaddej bil-politika tiegħu sabiex il-pajjiż jidħol jagħmel parti miż-Żona Ewro. Tħallas prezz għoli għal dan il-għan. Ir-rigur finanzjarju, flimkien mal-kriżijiet li kienu ġejjin sarrfu fi qtugħ f'diversi punti ta' nfiq. Niftakar il-ministru jgħidli li kellhom jirriduċu s-salarji tas-setturi fiċ-ċivil b'għaxra fil-mija. 3. Kont spjegajtlu dak li dawn il-Gżejjer għaddew minnhom sabiex jidħol fis-sistema ewro. Il-ħsieb ta' ftehim mal-ħwienet, l-istrateġija sħiħa li għaddejna minnha aħna għoġbitu sew u ried iktar informazzjoni. Din ħaduha u, kif qalli reċentement, ġiet użata b'suċċess sabiex l-effetti negattivi li pajjiżi oħrajn għaddew minnhom jaħarbuhom bħal ma ħrabniehom aħna. Il-fatti, ir-riżultati li ksibna f'dawn il-Gżejjer bid-dħul tal-munita komuni Ewropea huma stabbiliti u qegħdin hemm għad-disposizzjoni ta' kulħadd. 4. Kien hemm min hawn f'pajjiżna qal erronjament, sija qabel l-elezzjoni ġenerali kif ukoll wara, li nsista li din id-deċiżjoni li ħa l-ewwel gvern immexxi mill-Prim Ministru Lawrence Gonzi kienet żbaljata. Illum, min tkellem nafu kollha kemm aħna li kien hu li kien għal kollox żbaljat. Id-deċiżjoni Maltija kienet tajba u anzi ħajret oħrajn, bħall-Estonia, li tidħol għall-istess proċess. Linja li dan il-pajjiż Baltiku kompla biha, minkejja li fl-aħħar xhur għaddejna minn attakk minn dawk li ma jridux din l-għaqda Ewropea. Ta' dak li, kif qal tajjeb Tommaso Tadoa-Schioppa, kienu kontra dak li " 5. Proprju l-fiduċja Estoni sabet l-appoġġ sħiħ tal-Maltin. Dan fuq żewġ livelli: l-ewwel livell fuq dak ta' Gvern u t-tieni fuq dak tal-Parlament Ewropew billi kien hemm appuntat bħala il-Profs. Edward Scicluna, membru parlamentari Ewropew laburista li huwa wkoll irrakkomanda, ġustament, li l-Estonja għandha tiġi ammessa għas-sistema ewro. Dan il-pajjiż ħaqqu dan għax qiegħed jerġa' jasserixxi l-valur monetarju u finanzjarju li pajjiż jakkwista bid-dħul tiegħu. Kontra dak li smajna, kontra l-kritika iebsa, l-Estonja jidhrilha li huwa agħar għaliha jekk ma tidħolx. Kif qalet ftit ilu l-"Financial Times": " 6. Fl-aħħar laqgħa tal-Ministri tal-Ġustizzja u l-Intern ġewwa l-Lussemburgu fil-bidu ta' dan ix-xahar, sibt lil Rein Lang ferħan jistennieni. Kien għadu ġej minn viżta fiċ-Ċina u esprima s-sodisfazzjon tiegħu lejn il-pariri tajba li kien ħa mingħandna sabiex l-Estonja rnexxielha tiġi ammessa u dan bl-inqas impatt negattiv. L-eżempju tajjeb u għaqli ta' pajjiżna, ir-riżultati li rnexxielna nilħqu u l-fatt li l-ekonomija tagħna baqgħet għaddejja, dawn kollha komplew iħajru lill-Estoni jimxu warajna. Nawgura minn qalbi li t-triq li qabdu tkompli tissudahom, kif qegħda tagħmel lilna. Dan l-artikolu kien deher fil-harga tal-Illum tas-27 ta Gunju 2010.
L-Estonja bl-ewro wkoll.